3 Mopesalema o ne a opela jaana: “[Wena Jehofa] ke tla go baka mo phuthegong e kgolo; ke tla go baka mo gare ga batho ba bantsi.” (Pes. 35:18) Mopesalema ga a ka a ithiba go baka Jehofa fa a ne a na le batlhanka ba bangwe ba Modimo. Dipokano tsa phuthego tsa beke le beke, go akaretsa le Thuto ya Tora ya Tebelo, di re naya ditshono tsa go bontsha moya wa go tlhagafala fa re akgela le fa re tlhalosa tumelo ya rona. Go tla bo go le molemo gore rotlhe re ipotse jaana: ‘A ke dirisa ka botlalo tshiamelo ya go nna le seabe kwa dipokanong? A ke di baakanyetsa sentle e bile ke akgela ka tsela e e utlwalang? E re ka ke le tlhogo ya lelapa, a ke thusa bongwanake go baakanyetsa dikakgelo go sa le gale le go ba ruta gore ba arabe ka mafoko a bone?’